سيبوترامين
['Senusret', 'Samsam22', 'M777', 'GhalyBot', 'MenoBot', '41.196.222.115', 'InternetArchiveBot', 'AvocatoBot', 'Muro Bot', '212.100.196.85', 'J.delanoy', 'Zzuupk', 'Legobot', 'Xqbot', '68.54.234.27', 'Jü', 'Mike.lifeguard', 'Razr Nation', 'Idioma-bot', '94.128.57.179', 'ZéroBot']
سيبوترامين sibutramine hydrochloride monohydrat تركيب سيبوترامين صوره ثري دي تخيليه سيبوترامين الاسم التجاري ميريديا meridia امريكا كانادا مصر وله اسم تاني ريداكتيل reductil اوروبا باقي الدول دوا بيتاخد بالبوء لعلاج التخن بيسد النفس بيشتغل المخ بيزود مادتين اسمهم سيروتاينين نورابنيفرين فى المخ تركيبه قريب من الامفيتامينات بس ليه طريئه شغل تانيه من تصنيع شركه abbott ومن ادويه الجدول فى امريكا حركته فى الجسم امتصاص الدوا من الامعاء كويس لكنه بيحصله ميتابوليزم تفاعلات تكسير جوه الجسم first pass metabolism فبيقل تركيزه واللي بيوصل لاعلي معدل فى الدم بعد ساعه من اخدانه وفتره نص عمره الفتره اللى بينزل فيها تركيزه فى الدم للنص بتكون ساعه بتكسره انزيمات الكبد بعد كده لمنتجات كتير بيخرج شويه منها فى البول طريقه الشغل بيشتغل المخ بيزود مادتين اسمهم سيروتاينين نورابنيفرين فى المخ واللي بيسبب سد النفس والشبع السريع لانه بيسد مركز الشهيه فى المخ تركيبته قريبه من ادويه الاكتئاب ثلاثيه الحلقه tricyclic antidepressan لكنه مالهوش تاثير مضاد للاكتئاب حسب تجارب الحيوانات اعتمدته اداره الادويه والاغذيه الامريكيه fda فى نوفمبر كدوا تخسيس موانع الاستعمال الدوا ممنوع استخدامه فى الحالات دى امراض نفسيه الاكتئاب الجنون bulimia nervosa anorexia nervos اى حد كان له تاريخ ادمان معاه او ادمان الخمره المرضي اقل من تمنتاشر سنه ممنوع مع ادويه الاكتئاب وباقي الادويه اللى بتشتغل المخ كابتات انزيم ال ماو mao علو الضغط ممنوع لما يكون مش متظبط يتاخد مع المراقبه لو الضغط متظبط علو ضغط الرئه امراض القلب والصمامات السكته او الجلطه الدماغيه الحالات اللى فيها زياده فى الثايروكسين الجلوكوما مقفوله الزاويه الصرع والتشنجات تضخم البروستاتا مع احتباس البول نوع من سرطانات الغدد الحوامل والمرضعات الاثار الجانبيه الاثار المتكرره زي نشفان الريق نفس مفتوحه عكس تاثير الدوا طعم غريب فى البؤ تعب فى المعده امساك متاعب فى النوم دوخه خمول الام الدوره صداع صهد فى الوش وجع فى العضلات والمفاصل ممكن يرفع ضغط الدم وضربات القلب بشكل كبير عشان كدا المرضي اللى بياخدوه لازم يتابعوا ضغطهم وضربات قلبهم بانتظام الاثار اللى مش متكرره لكنها خطيره ومحتاجه استشاره دكتور زي تنميل الجلد بيحس المريض انه فيه ابر او دبابيس فى جلده ضربات قلب مش منتظمه تغييرات فى المزاج الموود زي الاثاره عدم الراحه تشويش اكتئاب نادرا تفكير فى الانتحار الاعراض اللى محتاجه طوارئ زي التشنجات مشاكل التبول كدمات او نزيف الصفرا الحمي الم فى الصدر رؤيه مشوشه براز اسود ترجيع دم رعشه من الحمي شلل نصفي كتمه النفس تورم الجسم علو ضغط الرئه محصلتش فى ولا حاله التفاعلات ممنوع مع دوا selegiline ادويه الصداع من نوع ergolines triptans مضاد الفطريات كيتوكونازول مصاد البكتيريا اريثرومايسين مش ممنوع مع حبوب منع الحمل الجرعه ملجم مره واحده غالبن الصبح لو التخسيس مش كافي ممكن الجرعه تزيد ملجم بعد اسابيع شكوك دراسات بتشك انه الدوا ده ممكن يسبب موت مفاجئ فشل فى القلب فشل كلوي ومشاكل فى الجهاز الهضمي دكتور دافيد جراهام من fda اتسأل فى مجلس الشيوخ عن مشاكل الدوا وهل هيا اكتر من فوايده لكن عمومن الدوا متسحبش رغم المناقشه فى مجلس الشيوخ فى مكنش فيه اى محاولات من fda لسحبه من الاسواق ودا بيدل علي انها مجرد شكوك المصادر ويكي انجليزيه ترجمه للمصري لينكات برانيه معلومات عن سيبوترامين موقع ميريديا شوف كمان ريجييم تخن الاطفال علاجات التخن ادويه التخسيس زينيكال تصنيف علاجات التخن